b'\n_START_ARTICLE_\nNavadna nokota\n_START_SECTION_\nOpis\n_START_PARAGRAPH_\nNavadna nokota zraste od 5 do 20 cm, izjemoma ob podpori drugih rastlin do 50 cm visoko. Je izjemno trpe\xc5\xbena rastlina, ki prenese nizko ko\xc5\xa1njo, teptanje in druge izjemne razmere na travnikih. Listi so peljeni na pet ve\xc4\x8djih ploskev, poganjajo pa v skupinah. Cvetovi so dolgi do 15 mm, rumeni in metuljasti. Zdru\xc5\xbeeni so v socvetja, v katerih je zdru\xc5\xbeenih od 3 do 6 cvetov. Seme se razvije v valjastem rjavem stroku. Navadni nokoti najbolj ustreza pe\xc5\xa1\xc4\x8dena podlaga suhih travnikov in ko\xc5\xa1enic. V Sloveniji rastlina cveti od maja do septembra.\n_START_SECTION_\nUporaba\n_START_PARAGRAPH_\nV kmetijstvu je navadna nokota uporabna za pa\xc5\xa1o \xc5\xbeivine, za seno in za sila\xc5\xbeo. Ponekod v Ameriki in v Avstraliji je zaradi gojenja za kmetijske potrebe postala invazivna vrsta._NEWLINE_Poleg tega je ponekod nokota pomembna za \xc4\x8debeljo pa\xc5\xa1o in pridelavo medu, saj je dokaj medonosna rastlina._NEWLINE_Poleg omenjenega vsebuje navadna nokota tudi tanine, ki pove\xc4\x8dujejo vsrkavanje beljakovin v tankem \xc4\x8drevesju. Poparek se uporablja tudi kot pomirjevalni \xc4\x8daj.'